Komisijos reglamentas (EB) Nr. 2351/2001
2001 m. lapkričio 30 d.
iš dalies keičiantis Reglamentą (EB) Nr. 896/2001, nustatantį Tarybos reglamento (EEB) Nr. 404/93 taikymo detalias taisykles dėl bananų importavimo į Bendriją tvarkos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimais, padarytais Reglamentu (EEB) Nr. 216/2001 [2], ypač į jo 20 straipsnį,
kadangi:
(1) Komisijos reglamente (EB) Nr. 896/2001 [3] su pakeitimais, padarytais Reglamentu (EB) Nr. 1613/2001 [4], yra nustatytos išsamios Reglamento (EEB) Nr. 404/93 taikymo taisyklės, taikytinos nuo 2001 m. liepos 1 d. ir susijusios su to reglamento 18 straipsnio 1 dalyje numatytų importo muitų tarifų kvotų valdymu.
(2) Reglamento (EB) Nr. 896/2001 4 straipsnio 1 dalyje, kurioje kalbama apie referencinių kiekių pagal A/B kvotas importuojantiems tradiciniams operatoriams nustatymo būdus, yra pateiktos nuorodos į Reglamento (EEB) Nr. 404/93 originalo, taikytino nuo 1993 m. liepos 1 d. iki 1998 m. gruodžio 31 d., nuostatas. Siekiant, kad šios nuorodos į iš dalies pakeistus teisės aktus būtų suprantamesnės ir atsižvelgiant į prašymus paaiškinti, kaip tą nuostatą reikėtų taikyti, reikėtų pateikti išsamesnį paaiškinimą. Tačiau šis 4 straipsnio 2 dalies išaiškinimas nekeičia referencinių kiekių tradiciniams operatoriams pagal A/B kvotą nustatymo būdo.
(3) Reglamento (EB) Nr. 896/2001 7 straipsnio 2 dalyje yra nustatyta, kokius įsiregistravimui reikalingus patvirtinamuosius dokumentus netradiciniai prekiautojai turi pateikti kompetentingai institucijai. Nuostatos dėl importavimo įrodymo turėtų būti suderintos techniškai išbraukiant nuorodą į atitinkamų muitinės dokumentų pateikimą, nes importuojant visada būtina pateikti importo licenciją.
(4) Reikėtų pataisyti ir tam tikras pirmiau minėto reglamento angliškojo varianto nuostatas.
(5) Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 896/2001 iš dalies keičiamas taip:
1) 4 straipsnio 1 dalis papildoma šia antrąja pastraipa:
"Taikydamos ankstesnę pastraipą, kompetentingos institucijos atsižvelgia tik į referencinio laikotarpio pirminį importą, vykdytą remiantis referenciniais kiekiais, nustatytais atsižvelgiant įtrečiųjų šalių ir (arba) netradicinių AKR valstybių bananų pardavimą."
2) 7 straipsnio 2 dalies b punktas pakeičiamas ir išdėstomas taip:
"b) panaudotas importo licencijas, įrodančias, kad jie importavo bananus; kartu su."
2 straipsnis
1. 6 straipsnio a punktas pakeičiamas taip:
"a) vienerius iš pastarųjų dvejų metų prieš prašomą įregistravimą nepriklausomai ir savarankiškai vertėsi komercine veikla importuodami į Bendriją pagal KN 08030019 kodą klasifikuojamus šviežius bananus;"
2. 18 straipsnio 2 dalis pakeičiama taip:
"2. Nepaisant Reglamento (EB) Nr. 1291/2000 23 straipsnio 1 dalies, importo licencijos pradeda galioti faktinę jų išdavimo dieną ir nustoja ketvirtojo po išdavimo mėnesio septintą dieną. Faktinė išdavimo data įtraukiama į licencijos galiojimo laiką."
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. lapkričio 30 d.